jkorsvik/nowiki_second_scrape_merged huggingface dataset:
Common rail

Common rail (norsk oversettelse: fellesrør) er en moderne teknologi for direkte og elektronisk styrt innsprøyting av drivstoff i dieselmotorer. En enkelt drivstoffpumpe setter dieselen under høyt trykk og gjør den tilgjengelig for dyser i samtlige sylindre samtidig, i motsetning til konvensjonelle pumper som fordeler drivstoffet til hver enkelt sylinder suksessivt ved mekanisk styring i selve pumpen. 
Common rail-teknologien sørger for å holde et jevnt og høyt trykk kontinuerlig, og innsprøytingen kontrolleres av elektronisk styrte magnetventiler med finforstøvningsdyser (solenoid- og piezodyser) til hver sylinder. Høyt trykk er definert som trykk over 2 000 bar, 200 MPa eller 29 000 psi. Tredjegenerasjonsteknologi med piezoelektriske injektorer opererer med trykk opp til 2 500 bar, 250 MPa og 36 000 psi.Teknologien gir mulighet for svært presis innsprøyting av drivstoffet – både når det gjelder innsprøytingsmengde og -tidspunkt og også mulighet for forhåndsinnsprøyting før hovedinnsprøytingen, noe som gir en mer effektiv forbrenning og bedre utnyttelse av drivstoffet. 


== Utvikling for bruk i bil ==
Systemet ble utviklet for bruk i bilmotorer eksperimentelt sent på 1960-tallet. Systemet kom i bruk i serieproduksjon av bilmotorer i Japan midt på 1990-tallet etter at komponentprodusenten Denso hadde tilpasset systemet for bruk i tyngre kjøretøy. Hino var den første bilprodusenten som tok systemet i bruk. Fiat arbeidet med videreutvikling i Europa, manglet ressurser og Bosch kjøpte opp teknologien og kompetansen som Fiat hadde bygd opp. Bosch utviklet en svært lønnsom komponentproduksjon. Den første europeiske bilen med common rail var Alfa Romeo 156 1.9 JTD 1997-modell og senere samme år fulgte Mercedes Benz C220 CDI.


== Status ==
Common rail har bidratt til en revolusjon innen dieselteknologi i moderne personbiler. Systemet har blant annet åpnet mulighet for å utvikle raskere og mer stillegående motorer med lavere forbruk og mindre utslipp. De viktigste komponentprodusentene er Bosch, Delphi, Denso og Siemens. En rekke bilprodusenter tilbyr dieselbiler med common rail med sine egne betegnelser. En avansert og også miljøpositiv teknologi er skjult bak ikke-kommuniserende, meningsløse bokstavkombinasjoner.


== Bilprodusenter og modellbetegnelser som benytter common rail ==
(basert på personbiler med et visst volum i Norge, ikke uttømmende per desember 2009)

BMW D-motorer (brukes også i Land Rover Freelander TD4)
Fiat Groups (Alfa Romeo, Lancia, Fiat og Iveco) JTD-motor (også markedsført som MultiJet, JTDm, Ecotec, CDTi, TiD, TTiD, DDiS og Quadra-Jet)
Ford TDCi Duratorq og Powerstroke
Honda i-DTDi
Hyundai/Kia CRDi
Mazda MZR-CD
Mercedes CDI
Mitsubishi Di-D
Nissan dCi
Peugeot/Citroën HDI og HDi
Renault ‘dCi
Toyota D-4D
Volkswagen 4,2 l, 3,0 l og 2,7 l TDI og fra 2009 i de fleste Passat- og Tiguan-modeller.
Volvo 2,4D og D5 motorer (1,6 l og 2,0 l bygget av Ford og PSA Peugeot/Citroën


== Referanser ==


== Eksterne lenker ==
[1] Animasjon som viser hvordan common rail med solenoidventiler virker
Frankrikes herrelandslag i ishockey

Frankrikes herrelandslag i ishockey representerer Frankrike i ishockey for herrer.
Den første kampen ble spilt den 22. mars 1912 mot Oxford Canadians der det ble tapt 1-17. Dette var under det pågående LIHG-mesterskapet i 1912 i Brussel, og dagen etter, den 23. mars ble det tap 3-0 mot Tyskland i samme turnering.


== Meritter ==
EM-gull: 1 (1924)
EM-sølv: 1 (1923)


== Noen kjente spillere ==
Cristobal Huet
Francois Rozenthal
Maurice Rozenthal


== Referanser ==
Ana Beatriz Barros

Ana Beatriz Barros (født 29. mai 1982 i Itabira) er en brasiliansk modell som er kjent for sine opptredener med Guess?, Bebe, Victoria's Secret, Chanel kosmetikk og Jennifer Lopez JLo fashion produkter.


== Biografi ==
Barros ble født i en liten by av Itabira, Minas Gerais, Brasil, foreldrene var husmor og maskiningeniør. Senere flyttet familien til Rio de Janeiro, der hun tilbrakte sin barndom. Barros er av portugisisk og spansk avstamning, og er den yngste av tre søstre.


== Karriere ==
Da hun var 14 var Barros og hennes eldre søster Patricia, som også er en velkjent modell, på ferie i Rio de Janeiro da de ble oppdaget av en representant fra Elite Model Management.
Barros har gjort reklame for blant andre Christian Dior, Giorgio Armani, Victoria's Secret og Chanel. Hun har også vært modell for Gucci, Christian Dior, Versace, Emporio Armani, Jean-Paul Gaultier, Dolce & Gabbana og mange flere prestisjefylte motehusene.
Hun har vært forsiden av magasiner som Glamour, Vogue og Marie Claire.


== Referanser ==


== Eksterne lenker ==
(en) Ana Beatriz Barros – kategori av bilder, video eller lyd på Commons 
(en) Ana Beatriz Barros på Internet Movie Database 
(en) Ana Beatriz Barros hos The Movie Database 
(en) Ana Beatriz Barros i Fashion Model Directory
Kommuner i departementet Landes

Dette er en liste over de 331 kommunene i departementet Landes i regionen Nouvelle-Aquitaine i Frankrike. Per 1. januar 2022 er antall kommuner redusert til 327.

(CAM) Communauté d'agglomération du Marsan, created in 2002.
Carl Fredrik Fallén

Carl Fredrik Fallén (født 22. september 1764 i Kristinehamn, død 26. august 1830 i Lund) var en svensk botaniker og entomolog. Fallén ble medlem i Kungliga Vetenskapsakademien (Royal Swedish Academy of Sciences) i 1810. Han var rektor ved Lunds universitet mellom 1818–1819 Han skrev Diptera Sueciae (1814–27). 
Fallén er autor til mange organismer, særlig teger og fluer. I 1817 ble han autor for møkkfluen Muscina stabulans.


== Publikasjoner ==
... mulig mangelfull liste ..

Specim. entomolog. novam Diptera disponendi methodum exhibens. Berlingianus, Lundae [= Lund]. 26 p. (1810)
Frsk att bestmma de i Sverige funne flugarter, som kunna fras till slgtet Tachina. K. Sven. Vetenskapsakad. Handl. (2) 31: 253-87. (1810)
Beskrifning fver n...gra i Sverige funna vattenflugor (Hydromyzides). K. Sven. Vetenskapsakad. Handl. (3) 1813: 240-57. (1813)
Beskrifning fver n...gra Rot-fluge Arter, hrande till slgterna Thereva och Ocyptera. K. Sven. Vetenskapsakad. Handl. (3) 1815. Sider 229-40. (1815)
Syrphici Sveciae [part]. Berling, Lundae [= Lund]. Sider 23-62. (1817)
Scenopinii et Conopsariae Sveciae. Berling, Lundae [= Lund]. 14 sider. (1817)
Beskrifning fver de i Sverige funna fluge arter, som kunna fras till slagtet Musca. Forsta Afdelningen. K. Sven. * Vetenskapsakad. Handl. (3) 1816. Side 226-54.(1817)
Heteromyzides Sveciae. Berling, Lundae [= Lund]. 10 sider. (1820)
Opomyzides Sveciae. Berling, Lundae [= Lund]. 12 sider. (1820)
Ortalides Sveciae. Part. III: a et ultima. Berling, Lundae [= Lund]. Side 25-34. (1820)
Sciomyzides Sveciae. Berling, Lundae [= Lund]. 16 p. (1820)
Monographia Muscidum Sveciae. Part. V. Berling, Lundae [= Lund]. Side 49-56. (1823)
Agromyzides Sveciae. Berling, Lundae [= Lund]. 10 sider. (1823)
Hydromyzides Sveciae. Berling, Lundae [=Lund]. 12 sider. (1823)
Geomyzides Sveciae. Berling, Lundae [= Lund]. 8 sider. (1823)
Monographia Dolichopodum Sveciae. Berling, Lundae [= Lund]. 24 sider. (1823)
Phytomyzides et Ochtidiae Sveciae. Berling, Lundae [= Lund]. 10 sider. (1823)
Monographia Muscidum Sveciae. Part IX & ultima. Berling, Lundae [= Lund]. Side 81-94. (18 June) (1825)


== Referanser ==
Ghorasal kraftverk

Ghorasal kraftverk er et varmekraftverk med kombinert gassdrift og oljedrift i Polash / Norshindi ved Dhaka i Bangladesh. Det har en installert produksjonskapasitet på 950 MW fordelt på seks kokere / turbiner à hnhv 55 eller 210 MW hver. Anlegget ble ferdig i årene 1971–1999. Brenselstypen er naturgass og olje. Utbyggingen skjedde med kapital fra Sovjetunionen og senere Russland. Dette er landets største kraftverk målt etter effekt..


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «Oil- and Gas-Fired Plants in Bangladesh».
Haripur kraftverk

Må ikke forveksles med NEPC Haripur gasskraftverk. Haripur kraftverk er et gasskraftverk i Narayangonj, ved Dhaka i Bangladesh. Det har en installert produksjonskapasitet på 360 MW fordelt på 1+1 kokere / turbiner. Anlegget ble ferdig i 2001, mens første byggetrinn (96 MW) var ferdigstilt allerede i 1987. Brenselstypen er naturgass. Dette er landets fjerde største kraftverk, og er offentlig eid.


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «CCGT Power Plants in Bangladesh».
Meghnaghat kraftverk

Meghnaghat kraftverk er et gasskraftverk kombinert med  oljekraftverk i Norshindhi, ved Dhaka i Bangladesh. Det har en installert produksjonskapasitet på 450 MW fordelt på 2+1 kokere / generatorer. Anlegget ble ferdigstilt i 2002. Brenselstypen er naturgass. Dette er landets tredje største kraftverk, og det er i privat eie og drift av Meghnaghat Power Ltd.


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «CCGT Power Plants in Bangladesh».
Raozan gasskraftverk

Raozan gasskraftverk er et gasskraftverk kombinert med  oljekraftverk ved Chittagong i det østlige Bangladesh..  Det har en installert produksjonskapasitet på 420 MW fordelt på 1+1 kokere / turbiner, som ble ferdigstilt i 1993 og 1997. Brenselstypen er naturgass. Dette er landets tredje største kraftverk, og er offentlig eid.


== Se også ==
Liste over verdens største olje- og gasskraftverk


== Referanser ==


== Eksterne lenker ==
IndustCards – «CCGT Power Plants in Bangladesh».
Jorge Lacerda kullkraftverk

Jorge Lacerda kullkraftverk er et kullkraftverk med tre enheter (A-C) i delstaten Santa Catarina i Brasil. Det har en installert produksjonskapasitet på 857 MW fordelt slik: 

Jorge Lacerda A: 2x50 MW og 2x66 MW, installert 1965–1974-
Jorge Lacerda B: 2x131 MW, installert 1979–1980.
Jorge Lacerda C: 1x363 MW, installert 1996.Brenselstypen er kull.


== Referanser ==


== Eksterne lenker ==
IndustCards – «Coal-Fired Plants in Brazil».
Coal-fired power plants - Global Energy Observatory. Besøkt 24. august 2020.
Susanna Hall

Susanna Hall (pikenavn Shakespeare) (døpt 26. mai 1583, død 11. juli 1649), var det eldste barnet til William Shakespeare og Anne Hathaway, og den eldre søsteren til Judith Quiney og Hamnet Shakespeare. Hennes navn ble tatt fra Apocrypha og gir hentydninger om renhet og plettfrihet, noe som appellerte til puritanerne. Susanna mottok ikke en utdannelse, men i motsetningen til sin søster Judith var hun i stand til å signere sitt navn. Hun giftet seg med John Hall, en lokal lege, i 1607, og de fikk en datter, Elizabeth, i 1608.


== Fødsel og tidlig liv ==
Susanna ble døpt den 26. mai 1582, noe som sammenfalt på Treeninghetssøndag, en kirkefest, dette året, i Kirken for den hellige treenighet i Stratford-upon-Avon. Fornavnet hennes var ganske nytt på denne tiden, det opptrådte første gang i Stratfords kirkeregister i 1574, men ble også delt med to andre barn som ble født den samme våren. 
Sammen med hennes bror Hamnet og sin yngre søster Judith vokste hun opp i Stratford-upon-Avon. Som bortimot hver eneste kvinne på 1600-tallets England lærte Susanna og hennes søster Judith aldri noen utdannelse eller lærte å lese og skrive, men i motsetning til sin søster, var Susanna i stand til å signere sitt eget navn.


== Gift med John Hall ==

Den 5. juni 1607 giftet hun seg med John Hall. Hun var da 24 år gammel og Hall var tidlig i 30-årene. De ble gift i den samme kirken som hun ble døpt. Deres hus står fortsatt, Hall's Croft.
Hall kom opprinnelig fra Carlton i Bedfordshire som sønn av en velstående lege fra Acton i Middlesex. Han hadde mottatt en kandidateksamen (Bachelor of Arts) fra Queens' College ved University of Cambridge i 1594 og deretter en Master of Arts i 1597 før han slo seg ned i Stratford en gang rundt 1600. Det er ingen opptegnelser om at han mottok en medisinsk grad, hverken fra Royal College of Physicians, eller at han fikk en lisens for å praktisere medisin, men han hadde et godt omdømme som lege, og i årenes løp behandlet han betydningsfulle menn som sir Thomas Temple og William Compton, 1. jarl av Northampton og hans sønn Spencer Compton, 2. jarl av Northampton. Hall opprette sin eget legekontor i Stratford en gang rundt 1600 og ved denne tiden fikk han raskt en blomstrende praksis, og var en respektert borger av byen.Susanna fødte ei jente i 1608 som de døpte Elizabeth. Barnet ble døpt den 21. februar 1608 i Treenighetskirken. De fikk aldri flere barn, og dette var det eneste barnebarnet som Shakespeare kjente ettersom Judiths barn ble født etter hans død.


== Ærekrenkelse ==
Noen få år etter at de ble gift ble ekteparet involvert i en rettssak etter at Susanna ble ærekrenket av en ung mann ved navn John Lane som synes å ha anklaget henne for utroskap.


== Arv ==
Da Shakespeare døde den 23. april 1616 etterlot han alt, unntatt et antall legater (inkludert 300 pund og en bolle av sølv til Judith), til Susanna og John Hall, blant annet det store herregodset New Place i Stratford.


== Død og begravelse ==
Susanna døde da hun var 65 år gammel i 1649. Hun ble gravlagt i Treenighetskirken i Stratford ved siden av sine foreldre.


== Referanser ==
Vitenskapsåret 1833

Vitenskapsåret 1833 er en oversikt over hendelser, prisvinnere, fødte og avdøde personer med tilknytning til vitenskap i 1833.


== Hendelser ==
Anselme Payen oppdager diastase, det første kjente enzymet.
Marshall Hall bruker termen "refleks" for muskelreaksjon.
Thomas Graham formulerer Grahams lov.
Wilhelm Eduard Weber utvikler en elektromagnetisk telegraf.


== Prisvinnere ==
Copleymedaljen: ikke utdelt.
Wollastonmedaljen: ikke utdelt.


== Fødsler ==
25. mars - Fleeming Jenkin, britisk professor i ingeniørvitenskap og oppfinner (død 1885)
5. mai - Ferdinand Paul Wilhelm Richthofen, tysk geograf  (død 1905)
16. mai – Jonas Axel Boeck, norsk fiskeribiolog og zoolog (død 1873)
29. juni - Peter Waage, norsk kjemiker (død 1900)
9. oktober - Eugene Langen, ingeniør (død 1895)
17. oktober - Paul Bert, fransk fysiolog (død 1886)
21. oktober - Alfred Nobel, svensk oppfinner (død 1896)
2. desember - Daniel von Recklinghausen, tysk patolog (død 1910)


== Dødsfall ==
10. januar - Adrien-Marie Legendre, fransk matematiker (født 1752)
6. februar - Pierre André Latreille, fransk entomolog (født 1762)
14. februar - Gottlieb Kirchhoff, russisk kjemiker (født 1764)
22. april - Richard Trevithick, gruveingeniør og oppfinner (født 1771)
5. juli - Nicéphore Niépce, fransk oppfinner (født 1765)
31. oktober - Johann Friedrich Meckel, tysk anatom, patolog (født 1781)
1. november – Ivan Martynov, russisk botaniker (død 1771)
Piratininga kraftverk

Piratininga kraftverk er et kombinert gasskraftverk og oljekraftverk i delstaten São Paulo i Brasil. Det har en installert produksjonskapasitet på 472 MW fordelt på kokere / turbiner á 2x100 MW og 2x136 MW. Anlegget ble utbygd i 1950–1960. Brenselstypen er naturgass og olje. 
Dette er landets niende største fossile kraftverk. Oljedriften startet i 1954, og overgang til lav-svovelholdig fyringsolje startet 1960. I årene 2000-2001 ble det installert gassturbiner for fyring med naturgass.


== Eksterne lenker ==
IndustCards – «Gas- and Oil-fired Plants in Brazil ».
Santa Cruz oljekraftverk

Santa Cruz oljekraftverk er et oljekraftverk i delstaten Rio de Janeiro i Brasil. Det har en installert produksjonskapasitet på 600 MW fordelt på kokere / turbiner á 2x82 MW og 2x218 MW. Anlegget ble utbygd i 1965–1973. Brenselstypen er olje. Dette er landets femte største fossile kraftverk.


== Eksterne lenker ==
IndustCards – «Gas- and Oil-fired Plants in Brazil ».
Aureliano Chaves gasskraftverk

Aureliano Chaves gasskraftverk, også kjent under navnet Ibirite, er et gasskraftverk i delstaten Mato Grosso i Brasil. Det har en installert produksjonskapasitet på 226 MW fordelt på 1+1 kokere / turbiner. Anlegget ble utbygd i 2002–2003. Brenselstypen er naturgass. Dette er landets 13. største fossile kraftverk.


== Eksterne lenker ==
IndustCards – «GT & CC Power Plants in Brazil».
Kunstformidling

Kunstformidling er et ord som brukes både om det å besørge at et kunstverk kommer fra kunstneren og til publikum, uansett om det er via etermedia eller kunstfora som museer, kunsthandlere/gallerister eller tidsskrifter og bøker; eller prosessen med at kunstneren selv, alternativt en guide eller utstillingskurator, formidler en kunstopplevelse til sitt publikum.


== Sett med kuratorblikk ==
Kunstformidlingens oppgave er å være brobygger mellom kunstverket og betrakterne. Og den broen som kunstformidlingen bygger, har bare én hensikt: å få betrakteren til å møte og åpne seg for kunstverket.
Hvis kunstformidling er alt det som kan åpne et kunstverk for en betrakter og gjøre det meningsfullt, er formidlingen i gang i det øyeblikket de utstillingsansvarlige begynner å planlegge presentasjonen av det. For det er langt fra likegyldig hvordan det vises for publikum. Et godt maleri kan fortone seg både likegyldig og uinteressant fordi det er elendig montert.
Likevel er det ikke presentasjon, montering, etiketter og katalogforord man egentlig tenker på når samtalen kommer inn på kunstformidling. Det er snarere omviseren på galleriet og museet man har i tankene – den kunstfaglige skolerte kvinne eller mann som står foran et kunstverk og forklarer og forteller om det.
Barbosa Lima Sobrinho gasskraftverk

Barbosa Lima Sobrinho gasskraftverk er et gasskraftverk i delstaten Rio de Janeiro i Brasil. Det har en installert produksjonskapasitet på 384 MW fordelt på åtte kokere / turbiner à 48 MW hver. Anlegget ble utbygd i 2001. Brenselstypen er naturgass. Dette er landets tiende største fossile kraftverk. Operatør er Petrobras, som kjøpte det i 2004 fra konkursboet etter Enron.


== Referanser ==


== Eksterne lenker ==
IndustCards – «GT & CC Power Plants in Brazil».
Macae gasskraftverk

Macae gasskraftverk er et gasskraftverk i delstaten Rio de Janeiro i Brasil. Det har en installert produksjonskapasitet på 920 MW fordelt på 20 kokere / turbiner à 46 MW hver. Anlegget ble utbygd i 2001. Brenselstypen er naturgass. Dette er landets nest største fossile kraftverk. Operatør er Petrobras, som kjøpte det i 2004 fra konkursboet etter Enron, og endret navn fra det tidligere prosjektnavnet Eletrobolt.


== Referanser ==


== Eksterne lenker ==
IndustCards – «GT & CC Power Plants in Brazil».
Norte Fluminense gasskraftverk

Norte Fluminense gasskraftverk er et gasskraftverk i delstaten Rio de Janeiro i Brasil. Det har en installert produksjonskapasitet på 780 MW fordelt på 3+1 kokere / turbiner. Anlegget ble utbygd i 2004. Brenselstypen er naturgass. Dette er landets fjerde største fossile kraftverk.


== Referanser ==


== Eksterne lenker ==
IndustCards – «GT & CC Power Plants in Brazil».
Gunnar Mattsson

Gunnar Mattsson (født 1937) er en svensk arkitekt. Mattsson er blant annet arkitekten bak Etnografiska museet i Stockholm (1973-78) sammen med Jan Gezelius. Han har vunnet Kasper Salin-prisen to ganger, for Etnografiska museet 1981 sammen med Gezelius og for Leksands kulturhus i 1987.


== Referanser ==
Termoaçu gasskraftverk

Termoaçu gasskraftverk  er et gasskraftverk i delstaten Rio Grande do Norte i Brasil. Det har en installert produksjonskapasitet på 342 MW fordelt på to kokere / turbiner à 171 MW hver. Anlegget ble utbygd i 2008. Brenselstypen er naturgass og oljegass fra raffinerivirksomhet. Dette er landets tolvte største fossile kraftverk. Damp og avgasser brukes delvis til injeksjon i oljefelter som drives av Petrobras, som også opererer kraftverket.


== Referanser ==


== Eksterne lenker ==
IndustCards – «GT & CC Power Plants in Brazil».
Termoaraucária gasskraftverk

Termoaraucária gasskraftverk  er et gasskraftverk i delstaten Paraná i Brasil. Det har en installert produksjonskapasitet på 480 MW fordelt på 2+1 kokere / turbiner. Anlegget ble utbygd i 2003. Brenselstypen er naturgass. Dette er landets åttende største fossile kraftverk. Operatør er Petrobras.


== Referanser ==


== Eksterne lenker ==
IndustCards – «GT & CC Power Plants in Brazil».
Termofortaleza gasskraftverk

Termofortaleza gasskraftverk er et gasskraftverk i delstaten Ceará i Brasil. Det har en installert produksjonskapasitet på 311 MW fordelt på 2+1 kokere/turbiner. Anlegget ble bygd i 2003. Brenselstypen er naturgass. Dette er landets 1130. største fossile kraftverk.


== Eksterne lenker ==
IndustCards – «GT & CC Power Plants in Brazil».
Termo Norte gasskraftverk

Termo Norte gasskraftverk er et gasskraftverk med en mindre oljeenhet i delstaten Rio de Janeiro i Brasil. Anlegg nr. 2 har en installert produksjonskapasitet på 420 MW fordelt på 3+1 kokere / turbiner, samt et 60 MW stort tilleggsverk fra år 2000, drevet på dieselolje. Anlegg nr. 1 ble utbygd i 2003. Brenselstypen er naturgass og olje i en tilleggsenhet. Dette er landets niende største fossile kraftverk.


== Referanser ==


== Eksterne lenker ==
IndustCards – «GT & CC Power Plants in Brazil».
Aminatou Haidar

Aminatou Ali Ahmed Haidar (arabisk: أمنتو حيدر), født 24. juli 1966 i El Aaiún i Vest-Sahara, er en kjent sahrawisk menneskerettighetsaktivist og leder av Collectif des Défenseurs Sahraouis des Droits de l´Homme (CODESA). Hun regnes som en ledende aktivist i den pågående kampen for frigjøring av Vest-Sahara, et område som kontroversielt ble annektert av Marokko i 1975. På grunn av hennes ikke-voldelige metoder har hun fått kallenavnet «Saharas Gandhi». For arbeidet sitt for menneskerettigheter og selvstyre har hun mottatt en rekke priser, og i 2008 ble hun nominert til Nobels fredspris.


== Biografi ==
Aminatou Haidar fikk tidlig merke overgrepene fra de marokkanske styrkene i landet hennes, og i 1980-årene sluttet hun seg til den fredelige bevegelsen mot okkupasjonsmakten. 
I november 1987 ble det arrangert en fredelig demonstrasjon der flere hundre sahrawier deltok. Myndighetene slo hardt ned på demonstrasjonen og arresterte 600 mennesker. Blant disse var Haidar og 70 andre mennesker som ble holdt i hemmelig fangenskap i 3 år og 7 måneder. I disse årene ble hun utsatt for grov tortur, mens familien hennes ikke en gang fikk vite hvor hun befant seg eller hvorvidt hun var i live. Det ble aldri reist noen tiltale eller dom, og marokkanske myndigheter har aldri gitt noen formell begrunnelse for «forsvinningen» hennes. Siden løslatelsen hennes den 22. juni 1991 har Haidar engasjert seg i arbeidet med å gjøre situasjonen i Vest-Sahara bedre kjent, og etablert kontakt med organisasjoner verden rundt. 
17. juni 2005 måtte hun behandles på sykehus for hodeskader påført av marokkansk politi under en fredelig demonstrasjon i El Aaiún. Deretter ble hun avhørt sammenhengende i tre dager, før hun ble dømt til 7 måneders fengselsopphold. Hun ble løslatt den 17. januar 2006.I dag bor Haidar sammen med sine to barn i barndomsbyen El Aaiún, som er de jure hovedstad i Den saharawiske arabiske demokratiske republikk. Hun har en bachelorgrad i moderne litteratur.


== Sultestreiken i 2009 ==
Aminatou Haidar ble stoppet av marokkanske myndigheter den 13. november 2009, på vei hjem til El Aaiún etter å ha mottatt menneskerettighetsprisen Civil Courage Prize i USA. Passet hennes ble beslaglagt, og hun ble sendt til Lanzarote, Spania neste dag. Årsaken skal ha vært at hun nektet å skrive «marokkansk» i feltet for nasjonalitet. På Lanzarote startet hun en sultestreik som fikk mye oppmerksomhet og støtte internasjonalt. 3. desember hang for eksempel rådhuset i Napoli opp en stor plakat av Haidar med teksten «Frihet for Aminatou, æresborger av Napoli». Etter 32 dagers sultestreik fikk Haidar lov til å reise hjem igjen.


== Referanser ==
Termopernambuco gasskraftverk

Termopernambuco gasskraftverk er et gasskraftverk i delstaten Pernambuco i Brasil. Det har en installert produksjonskapasitet på 500 MW fordelt på 2+1 kokere / turbiner. Anlegget ble utbygd i 2004. Brenselstypen er naturgass. Dette er landets syvende største fossile kraftverk.


== Referanser ==


== Eksterne lenker ==
IndustCards – «GT & CC Power Plants in Brazil».